Δήμος Νέας Προποντίδας

Ο Δήμος Νέας Προποντίδας είναι Δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης το 2010. Ο Δήμος Νέας Προποντίδας είναι ένας από τους πέντε (5) Δήμους του Νομού Χαλκιδικής. Το όνομα του Δήμου δόθηκε σε ανάμνηση της Προποντίδας, της θάλασσας γύρω από την οποία βρίσκονταν οι περισσότεροι οικισμοί της Μικράς Ασίας και της Ανατολικής Θράκης, από τους οποίους προέρχονταν οι Μικρασιάτες και Θρακιώτες πρόσφυγες που κατοίκησαν στην περιοχή, οι οποίοι εγκαταστάθηκαν στην περιοχή με την Συνθήκη της Λωζάνης το 1923.

Προέκυψε από τη συνένωση των προϋπαρχόντων Δήμων Καλλικράτειας, Μουδανιών και Τρίγλιας. Η έκταση του νέου Δήμου είναι 380,77 τ.χλμ και ο πληθυσμός του 36.500 κάτοικοι σύμφωνα με την απογραφή του 2011. Το 2001 είχε 33.801 κατοίκους, σύμφωνα με την απογραφή του 2001). Πρωτεύουσα του Δήμου μεγαλύτερη πόλη, Λιμάνι και οικονομικό κέντρο της Χαλκιδικής είναι τα Νέα Μουδανιά.

μικρογραφία|Μνημείο Μικρασιατών Νέων Μουδανιών: Η Μικρασιάτισσα μητέρα με το παιδί της.
Στο Δήμο περιλαμβάνονται οι Δημοτικές Ενότητες Καλλικράτειας, Μουδανιών και Τρίγλιας. Η Δ.Ε. Καλλικράτειας περιλαμβάνει τη Νέα Καλλικράτεια και τις κοινότητες Λακκώματος, Νέας Γωνιάς, Νέας Ηράκλειας, Σωζόπολης και Νέων Σιλάτων, η Δ.Ε. Μουδανιών περιλαμβάνει τα Νέα Μουδανιά και τις κοινότητες Αγίου Μάμαντος, Αγίου Παντελεήμονος, Διονυσίου, Ζωγράφου, Νέας Ποτιδαίας, Πορταριάς, Σημάντρων και Φλογητών, ενώ η Δ.Ε. Τρίγλιας περιλαμβάνει τις κοινότητες Ελαιοχωρίων, Κρήνης, Νέας Τενέδου, Νέας Τριγλίας, Νέων Πλαγίων και Πετραλώνων.

Η ονομασία Νέα Προποντίδα οφείλεται στην ομώνυμη θάλασσα της Προποντίδας που σήμερα ανήκει στην Τουρκία, περιοχή της οποίας θάλασσας τα περίχωρα (Μουδανιά, Καλλικράτεια Ανατολικής Θράκης, Τρίγλια και Σήμαντρα) κατάγονται οι περισσότεροι προγόνοι του σημερινού Δήμου, οι οποίοι εγκαταστάθηκαν με την Συνθήκη της Λωζάνης το 1923, από την Προποντίδα, στην Δυτική Χαλκιδική.

 Διατελέσαντες δήμαρχοι 
ΘητείαΔήμαρχοςΣημειώσεις2011–2014Δαμιανός ΙορδανίδηςΕκλεγείς το 2010, με ποσοστό 55,45%.2014–ΣήμεραΕμμανουήλ ΚαρράςΕκλεγείς το 2014, με ποσοστό 50,23%, το 2019, με ποσοστό 53,71% και το 2023, από τον 1ο γύρο, με ποσοστό 90,21%. Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

 Παραπομπές 

 Εξωτερικοί σύνδεσμοι

Πηγές
Πρόγραμμα Καλλικράτης - ΦΕΚ Α87 της 07/06/2010
Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Υπουργείο Εσωτερικών, σχέδιο Καλλικράτης

Κατηγορία:Δήμοι της Περιφέρειας Κεντρικής Μακεδονίας
Κατηγορία:Δήμος Νέας Προποντίδας